Συμβολή στη μελέτη των προβοσκιδωτών του Αν. Μειοκαίνου του Πικερμίου και της Σάμου:
Creators: name: Κονιδάρης, Γεώργιος Ευσταθίου
Publisher: name: Aristotle University of Thessaloniki
Year: 2009
Subjects: Προβοσκιδωτά
Πικέρμι
Σάμος
Αν. Μειόκαινο
Συστηματική
Βιοχρονολογία
Proboscidea
Pikermi
Samos
Late Miocene
Systematics
Biochronology

description: Παρόλο που το οδοντικό υλικό των προβοσκιδωτών που προέρχεται από τις νέες ανασκαφές στις απολιθωματοφόρες θέσεις της Σάμου είναι περιορισμένο, από τη μελέτη του προέκυψε ότι στην πανίδα των προβοσκιδωτών περιλαμβάνονται δύο είδη, το Choerolophodon pentelici και το Zygolophodon turicensis, τα οποία εκπροσωπούν και τις δύο κύριες ομάδες των προβοσκιδωτών του Νεογενούς, τη βουνοδοντική και τη ζυγοδοντική, αντίστοιχα. • Το Choerolophodon pentelici είναι ένα είδος διαδεδομένο και γνωστό από διάφορες ανωμειοκαινικές θέσεις της νοτιοανατολικής Ευρώπης και της νότιας Ασίας. Το οδοντικό υλικό αυτού του είδους από τη νέα και την παλιά συλλογή συγκρίθηκε με υλικό χοιρολοφοδόντων από διάφορες ανωμειοκαινικές θέσεις της Ελλάδας και της Ευρασίας και διαπιστώθηκε η ομοιότητά του όσον αφορά στη μορφολογία και στο μέγεθος με αυτό που προέρχεται από θέσεις Τουρόλιας ηλικίας όπως το Πικέρμι, την κοιλάδα του Αξιού, το Kemiklitepe A και Β και το Akkaşdaği. • Το Zygolophodon turicensis παρουσιάζει μία ευρεία γεωγραφική και βιοστρωματωγραφική εξάπλωση στην Ευρασία από το Κάτω μέχρι το Άνω Μειόκαινο. Το υλικό από τις πρόσφατες ανασκαφές περιλαμβάνει μόνο ένα μεμονωμένο γαλακτικό δόντι, και επιπλέον το υλικό των ζυγοδόντων από διάφορες θέσεις είναι περιορισμένο όσον αφορά στη γαλακτική οδοντοστοιχία, με αποτέλεσμα η σύγκρισή του να είναι δύσκολη. Πρόσθετα η μετάβαση από το Zygolophodon στο Mammut παραμένει ακόμα ασαφής. • Από το Πικέρμι είναι γνωστά τέσσερα είδη των προβοσκιδωτών, το Choerolophodon pentelici, το Mammut cf. borsoni, το “Tetralophodon” atticus και το Deinotherium giganteum. Το υλικό των δεινοθηρίων που μελετήθηκε περιλαμβάνει μόνο μετακρανιακά δείγματα. • Το σύνολο του μετακρανιακού υλικού από τη Σάμο και το Πικέρμι, εκτός από αυτό που ανήκει στο Deinotherium giganteum, περιγράφηκε ως Proboscidea indet., καθώς στα διάφορα γένη των προβοσκιδωτών, αυτό δεν παρουσιάζει σημαντικές διαφορές. 138 • Η παρουσία αυτών των προβοσκιδωτών είναι δυνατό να συνεισφέρει και να επιβεβαιώσει κάποια βιοχρονολογικά στοιχεία για την πανίδα της Σάμου. Μέσα από τη σύγκριση και τις ομοιότητες που διαπιστώθηκαν μεταξύ του Choerolophodon από τη θέση MTLB και του C. pentelici από το Πικέρμι, την κοιλάδα του Αξιού και άλλες θέσεις, προτείνεται μία Τουρόλια ηλικία για την πανίδα από τη θέση MTLB. Το Z. turicensis καθώς είναι ένα είδος με μεγάλο στρωματογραφικό εύρος, δεν συνεισφέρει σημαντικά στη βιοχρονολογία. • Η παρουσία ορισμένων ειδών στην πανίδα των θηλαστικών που προέρχεται από τη θέση Μυτιληνιοί – 1 (MTL), όπως των τρωκτικών Pseudomeriones pythagorasi και “Karminata” provocator, του αιλουροειδούς Metailurus parvulus, του ιππαρίου Hipparion brachypus, του χοιροειδούς Microstonyx major, της καμηλοπάρδαλης Samotherium mazor και των βοοειδών Palaeoryx pallasi και Gazella capricornis, υποδεικύει μία ηλικία τέλος Mέσου Τουρολίου (τέλος ΜΝ 12). • Τα παλαιομαγνητικά δεδομένα από τη θέση Μυτιληνιοί – 1 (MTL) συσχετίζονται με τον Χρόνο C3Br.1n και υποδεικνύουν μία ηλικία ~7.15 εκατ. χρόνια (τέλος Μέσου Τουρολίου).
description: This thesis includes the study of the proboscidean remains from two greek late miocene fossiliferous sites, the Mytilinii basin in Samos island and Pikermi in Attika.